मुख्य निर्वाचन अधिकारी एल वेंकटेश्वर लू ने बताया कि ईवीएम और वीवीपैट के लेकर तमाम राजनीतिक दल अपनी-अपनी शिकायतें लेकर आ रहे हैं। जहां मशीनें खराब होने की शिकायत मिली हैं। वहां मशीनें बदली गई हैं। वेंकटेश्वर लू ने बताया कि हमारे पास 25 फीसदी रिजर्व ईवीएम हैं। उन्होंने बताया वीवीपैट 10 से 15 फीसदी तक खराब हो रहे हैं। उन्होंने कहा कि ईवीएम खराबी के जो आरोप लग रहे हैं, वे निराधार हैं। मशीनें खराब होना टेक्निकल प्रॉब्लम है। ज्यादा गर्मी की वजह से वीवीपैट खराब हो रहे हैं। अभी कहीं भी पुनर्मतदान की संभावना नहीं है। वेंकटेश्वर ने कहा कि चुनावों से पहले सभी ईवीएम और वीवीपैट की जांच हुई थी। उन्होंने साफ किया कि किसी को वोट देने से नहीं रोका जा रहा है।